open-index/open-wikipedia-markdown huggingface dataset:
Aker Kværner Holding

**Aker Kværner Holding AS** (stiftet 5. juni 2007 som *Aker Holding AS*) er et holdingselskap for Aker Solutions ASA og Kværner ASA, som eies 70 % av Aker ASA og 30 % av den norske stat.

## Historikk

Selskapet ble stiftet 5. juni 2007 som *Aker Holding AS*, med Aker ASA, den norske stat, SAAB og Investor AB som eiere. Selskapets eneste virksomhet er et strategisk eierskap i Aker Kværner ASA som ved avtaleinngåelsen er avtalt å gjelde i 10 år. 

Aker Holding vil eie 110&nbsp;333&nbsp;615 aksjer i Aker Kværner, som tilsvarer 40,1 % av aksjene og stemmene. Disse aksjene var tidligere eid av Aker ASA. Transaksjonen vil innebære at Aker ASA får frigjort 6,4 milliarder kroner. I tillegg får Aker en rente på 4,5 % pa. frem til overdragelsen formelt finner sted.

Transaksjonen har forbehold om at Stortinget godkjenner Statens aksjekjøp i Aker Holding innen utgangen av 2007.

Aker Holding vil være eid av Aker (60&nbsp;%), den norske stat ved Nærings- og handelsdepartementet (30&nbsp;%), SAAB (7,5&nbsp;%) og Investor AB (2,5&nbsp;%). Begge de sistnevnte selskapene eies av Wallenbergsfæren.

På Oslo Børs resulterte nyheten om Aker ASAs reduserte eierandel i Aker Kværner til en kursoppgang på 4&nbsp;% fredag 22. juni. På Stockholmsbörsen, som hadde midtsommerstengt fredagen, gikk SAAB-aksjen ned med 4&nbsp;% mandag 25. juni, som var første børsdag etter at transaksjonen ble offentliggjort.

## Referanser


## Eksterne lenker

* 
* 
*
Døvemenighetene i Den norske kirke

**Døvemenighetene** i Den norske kirke er organisert i fire distrikter med egne menighetsråd: Det nordenfjeldske, Det sør-vestenfjeldske, Det vestenfjeldske og Det østenfjeldske. Disse er organisert som et prosti i Oslo bispedømme. 

De fem døvekirkene i Norge ligger i Bergen, Oslo, Stavanger, Trondheim og Tromsø. I Tromsø er døvekirken integrert i egne lokaler i Kroken kirke. Kirkevergen er daglig leder for fellesrådet og har kontor i Oslo. Det finnes også et organisert døvekirkelig arbeid i Volsdalen kirke i Ålesund. Alle døve som er medlemmer av Den norske kirke er medlemmer av døves menighet, men kan samtidig være medlem i den menigheten de geografisk sett tilhører. Døves familier kan velge samme form for dobbeltmedlemskap. I motsetning til lokalmenighetene, mottar ikke døvemenighetene faste eller lovbestemte tilskudd fra kommunene. Virksomheten er basert på statlige tilskudd og frivillige bidrag.

## Eksterne lenker
* Døvekirken ønskes lagt til Kroken
Petter Dyrkorn

**Petter Dyrkorn** (født 6. januar 1921, død 5. januar 2006) var en norsk bibliotekar og lokal tusenkunstner. 

Petter Dyrkorn var født på Dyrkorn i Stordal kommune i Møre og Romsdal, men bodde på Fjørtofta i Haram kommune. Han arbeidet som bygningsmaler, fisker og bibliotekar. På fritiden var han arkeolog, geolog, botaniker og rosemaler. 

Det var Petter Dyrkorn som i 1972 oppdaget den 8000 år gamle steinalderboplassen i Dysvika på Fjørtofta. Han deltok i en rekke arkeologiske utgravinger som Arkeologisk institutt ved Universitetet i Bergen gjennomførte på ulike lokaliteter på Sunnmøre.

I et lite, privat museum i gamle Otterlei skule på Fjørtofta finnes noe av det han samlet av materiale om forhistoria på øyene på nordre Sunnmøre. 
I perioden 1969–1974 deltok Dyrkorn som feltassistent i Hardangerviddeprosjektet for tverrvitenskapelig kulturforskning som arbeidet med å kartlegge kulturminner på Hardangervidda.

I 1986 fikk Petter Dyrkorn Brattvåg Rotary sin kulturpris og i 1989 Møre og Romsdal fylkes kulturpris. I 1990 fikk han Haram kommunes kulturpris.

## Referanser


## Eksterne lenker
* Steinalderboplassen i Dysvika
* Petter Dyrkorn – samlinga på Fjørtofta
Kongsberg Seatex

**Kongsberg Seatex AS** utvikler, produserer og selger maritim elektronikk til verdensmarkedet. De leverer instrumenterings- og posisjoneringsløsninger til ​olje- og gassmarkedet offshore, og andre profesjonelle maritime markeder. De er også en del av utviklingen av det europeiske satellittnavigasjonssystemet Galileo. Kongsberg Seatex AS er en del av Kongsberg Maritime. Virksomheten er lokalisert på Pirsenteret i Trondheim, Norge.

## Historie

Kongsberg Seatex ble grunnlagt i 1984 og ervervet av Kongsberg Maritime i 2000.

## Produktområder

Kongsberg Seatex tilbyr disse produktområdene på verdensbasis.

* **Attitude Determination Systems**
Helikopterdekk monitoreringssystemer / Høyende-løsninger for presisjonsposisjonering
    
* **Surface Positioning Reference Systems**
Relativ posisjoneringAbsolutt posisjoneringHøyende GPS/Glonass løsninger
    
* **Automatic Identification Systems**
AIS Infrastruktur for kystovervåkingAIS Mobilstasjon for bruk ombord
    
* **Global Navigation Satellite Systems**
Prosjektorientert utvikling av dagens og fremtidens satellitt- og navigasjonssystemer

## Eksterne lenker
* 
*  Kongsberg Maritime offisiell hjemmeside
ESWT

**ESWT** (Extracorporal Shockwave Therapy) er tradisjonelt en metode/teknologi som anvendes innen medisinen mot steiner i urinveiene. Innenfor dette bruksområdet baserer man seg på den såkalt fokusert modus.  rESWT (Radial extracorporal shockwave therapy) er en metode basert på samme teknologi, men som er modifisert for behandling av kroniske lidelser i bløtdelene/bevegelsesapparatet.

## Historikk
Metoden ble tatt i bruk i Europa i 1990. I Norge ble den innført i 2001. I motsetning til resten av Europa, hvor dette anses å være en legebehandling, er det her til lands flest fysioterapeuter i privat praksis som anvender metoden ved sine klinikker. Metoden har fått det dekkende navnet trykkbølgebehandling på norsk.

Innen fysikalsk medisin og rehabilitering startet det med å anvende ESWT ved behandling av helspore. Man skjønte etter hvert at helsporen sjelden er det store problemet, men derimot overbelastning av senen. Det var da man fant ut at man måtte endre modus fra ESWT, en fokusert intervensjon, til en rESWt, en radial intervensjon. Sistnevnte sprer energien inn i vevet i den hensikt å stimulere prosesser. Undersøkelser ved tysk universitet viste at suksessraten ved bruk av denne 3. generasjon apparater, ble radikalt mye bedre. Det er denne metoden som har fått sin utbredelse blant fysikalskmedisinere i privat praksis i Skandinavia. 

## Indikasjoner
Vanlige indikasjoner for denne type behandling kan i dag benevnes som kroniske senelidelser. Gjennomgående rapporterer norske klinikker om gode resultater ved bruk av metoden på denne type lidelser. En gjennomgåelse av studier som er publisert de senere år viser en suksessrate på rundt 80 % etter 3 behandlinger, noe som korrelerer godt med det norske klinikker rapporterer.

## Effekt
Effekt er i dag godt dokumentert ved flere universitet og sykehus i Europa. Den største undersøkelsen er gjort i forbindelse med FDA-godkjennelse for salg til spesialister innen ortopedisk medisin i USA. Denne undersøkelsen er en multisenterstudie der man behandlet et stort antall pasienter med plantar fasciitis, som også ble fulgt opp lenge etter avsluttet behandling. Konklusjonen er at metoden er sikker og effektiv. Metoden krever ikke bruk av smertedempende behandling, og er kostnadseffektiv. 

Studier har  også vist at trykkbølgebehandling ofte gir bedre effekt i kombinasjon med annen behandling som f.eks trening. Alvorlige bivirkninger er svært sjeldent og behandlingen regnes derfor som sikker. Noe smerte og hevelse kan oppstå i det behandlede området i timene etter behandlingen.

## Referanser
Yinxu

**Yinxu** (kinesisk: 殷墟; pinyin: *Yīnxū* = «Yin-ruinene») antas å være restene etter den siste hovedstaden under Shang-dynastiet i Kina, den periode som også kalles Yin-dynastiet. Beliggenheten er nord i provinsen Henan, i landsbyen Xiaotun i distriktet Yindu nær den moderne byen Anyang.

Her er en modell av en hovedhall, en imitasjon av et  keiserpalass, og en replika av gravkammeret til general Fu Hao. 

Funnene av mange store graver bekrefter at Yin var Shang-dynastiets åndelige og kulturelle senter. Noen av gravene var mer enn 20 meter dype. En av de mest bemerkelsesfulle graver var for Fu Hao (død ca. 1250 f.Kr.), hustru til den 21. Shang-herskeren, Wu Ding. Hun var den første kvinnelige general i kinesisk historie. Denne graven var, i motsetning til alle de andre, ikke vært utsatt for gravplyndring. Den hadde seks hundeskjeletter og minst 16 menneskeskjeletter ved siden av Fu Faos eget, mer enn 440 bronsegjenstander, nesten 600 utskjæringer av jade, stein eller bein, og rundt 7&nbsp;000 pengeskjell. 

Det ble også funnet mange orakelbein i Yinxu, særlig i utgravningsfelt nr. 127, der 17&nbsp;096 orakelinskripsjoner ble funnet.

Yinxu kom med på UNESCOs leste over verdensarven i 2006. 

## Eksterne lenker
* UNESCOs beskrivelse av Yinxuutgravingene
Stadion am Bruchweg

**Stadion am Bruchweg** er en idrettsarena beliggende i byen Mainz i Tyskland. Arenaen var hjemmebanen til fotballklubben 1. FSV Mainz 05 som spiller i den tyske Bundesligaen. Arenaen ble benyttet under U21-EM i fotball i 2004.
Evanna Lynch

**Evanna Lynch** (født 16. august 1991) er en irsk skuespiller fra Termonfeckin i grevskapet Louth i Irland. Foreldrene til Evanna heter Marguerite og Donal, og hun bor sammen med dem. Hun har to eldre søstre, Mairead og Emily. Hun har også en yngre bror som heter Patrick. Evanna går på *Our Lady's College Greenhills* skole i sitt tredje år (2007).

## Roller
Hun spiller *Lulla Lunekjær*, eller på engelsk *Luna Lovegood* i den femte Harry Potter-filmen *[[Harry Potter og Føniksordenen]]* (*Harry Potter and the Order of the Phoenix*), som hadde premiere den 13. juli 2007. Hun var med i *[[Harry Potter og Halvblodsprinsen]]* som kom ut sommeren 2009. Hun ble også med i Harry Potter og Dødstalismanene del 1 og 2 som kom ut i november 2010 og sommeren 2011.

Hun er selv en stor Harry Potter-fan, og kjøpte en signert utgave av *The Order Of The Phoenix*, og ble henrykt da auditionene til Luna Lovegood ble holdt i London, for «normale, vanlige» jenter.

## Referanser


## Eksterne lenker
* Evannas Lynchs hjemmeside
*
Folkets Hus i Oslo

**Folkets Hus** er hovedkvarteret til Landsorganisasjonen i Norge (LO). Det ligger på Youngstorget i Oslo, og eies av LO og de tilknyttede forbundene.

Det første Folkets Hus i Oslo ble bygget på Youngsbakken i 1907, etter tegninger av Harald Olsen. Dette ble Olsens siste større arbeid, og var et typisk senhistoristisk bygg i nyrenessanse. Allerede i 1914 ble Folkets Hus bygget ut, nå ved arkitekt Karl Høie.

I 1911 ble naboeiendommene til Folkets Hus kjøpt opp, med tanke på fremtidige utbygginger. I 1938 fikk man en generalplan for kvartalet, og et utkast til nytt bygg ble tegnet av Knut Knutsen. På grunn av andre verdenskrig måtte planene utsettes, og byggingen startet ikke før i 1954. Det nye bygget sto ferdig i 1962, etter store budsjettoverskridelser. Det opprinnelige utkastet estimerte en byggekostnad på fem millioner kroner, men regningen ble tilslutt på nærmere 26 millioner. For å finansiere utbyggingen ble det derfor innført en ekstraavgift på 25 øre uken for fagorganiserte.

Folkets Hus huser i dag konferansestedet Oslo Kongressenter.

## Se også
* Folkets Hus Landsforbund

## Eksterne lenker
* 
* Artemisia om Folkets Hus
* Arbeiderbevegelsens arkiv og bibliotek  om Folkets Hus, med bildeserie 
* Oslo Kongressenter
*
Ruhrstadion

**vonovia Ruhrstadion** er en fotballarena beliggende i byen Bochum i Tyskland. Arenaen er hjemmebanen til fotballklubben VfL Bochum som spiller i den tyske Bundesligaen. Arenaen er plassert i den nordøstre delen av byen, hvor det har blitt bedrevet idrett på flere arenaer siden 1911. Arenaen endret navn i 2006 og 2016 ettersom klubben inngikk en avtale med *rewirpower*, et datterselskap av Stadtwerke Bochum, i 2006 og vonovia i 2016.
Copa América

**Copa América** er det søramerikanske fotballmesterskapet for landslag som tilhører CONMEBOL. Det avholdes normalt hvert andre år.

De deltakende landa er CONMEBOL-medlemmene , , , , , , , ,  og .
Siden 1993 har man også invitert to land til å delta. Til nå har det vært  (1997, 2001, 2004, 2011),  (2001),  (2015),  (1999 og 2019),  (1993, 1995, 1997, 1999, 2001, 2004, 2011, 2015),  (1993, 1995) og  (2019).  var invitert i 2001, men trakk seg av sikkerhetsmessige årsaker.

I 2016 ble 100-årsjubileet av turneringen feiret med Copa América Centenario.  USA var arrangør, og dette var første gang turneringen ble holdt utenfor Sør-Amerika.  Det ble også utvidet til 16 lag (normalt 12), og seks land fra CONCACAF var med. Chile endte med å vinne dette året. Også i 2024 arrangeres turneringen i USA med 16 deltakerland totalt og seks deltakerland fra CONCACAF.

Copa América ble første gangen arrangert 2.&ndash;17. juli 1916 i forbindelse med feiringa av 100-årsjubileumet for Argentinas uavhengighet. Turneringa het til 1975 *Campeonato Sudamericano de Selecciones* (Søramerikansk mesterskap for landslag), men skifta navn til Copa América i 1975.

## Resultater

### Flest titler

### Resultater gjennom tidene

## Arrangører
Alle

**Alle** har flere betydninger:

* Allé, en gate eller vei med trær på begge sider
* Łyna, elv med det tyske navnet Alle
* Alkekonge, fugl med vitenskapelig navn *Alle alle*
* Alle (Belgia), tidligere kommune
* Alle (Sveits), kommune
Norsk forening for gravplasskultur

**Norsk forening for gravplasskultur** ble stiftet i 1966 for å ivareta den kulturhistoriske arven, bidra til å utvikle gode rutiner på gravplasser og påvirke lovarbeid. I tillegg var det et stort behov for kompetanse innen gravplassdrift og administrasjon som foreningen har bidratt med i alle år siden opprettelsen. Inntil september 2016 var navnet *Norsk forening for kirkegårdskultur*.

Foreningen er i dag en landsomfattende tros- og livssynnøytral ideell organisasjon som jobber for god gravplasskultur (praktisk, teknisk, juridisk, etisk), gode rammebetingelser for gravplasser og krematorier, kulturminneforvaltning, vern og historie. Foreningen holder i tillegg  kurs og fagdageri praktisk og administrativ gravplassdrift, utgir fagbladet Gravplassen og leder faglige råd og nettverk. 

## Referanser


## Litteratur
* *Drift og vedlikehold av kirkegårder*. Prosjekt gjennomført ved NLH i Ås i 1993. 
* Helge Klingberg, Oddbjørn Sørmoen og Aud Wefald (red): *Kirkegården – et levende kulturminne*. ARFO forlag i samarbeid med Norsk forening for kirkegårdskultur.
* Gravplassveilederen 

## Eksterne lenker
* Fagbladet Gravplassen
* Gravplassforeningen på Facebook
* Gravplassforeningen på LinkedIn
Marsj

**Marsj** kan vise til:

* Marsj (musikk) &ndash; musikk for marsjering, i 2/4 eller 4/4 takt,  ofte spilt av korps
* Marsjering &ndash; en lang gåtur, ofte militært organisert vandring (troppeforflytning), taktfast gange
* Turmarsj

## Se også
* Mars (måned) &ndash; årets tredje måned
* Mars (gud) &ndash; romersk krigsgud
* Mars (planet) &ndash; den fjerde planeten fra sola
Copa América 2007

**Copa América 2007** var den 42. Copa América-turneringen som ble avholdt. Den ble spilt i Venezuela i tidsrommet 26. juni &ndash; 15. juli. Dette var første gang Venezuela arrangerte mesterskapet. Vinneren av Copa América 2007 ble . De skal dermed representere CONMEBOL i Confederations Cup i 2009.

## Deltakere

*  (arrangør)
* 
*  (regjerende mester)
* 
*  (invitert)
* 
* 
*  (invitert)
* 
* 
* 
* 

## Stadioner

## Dommere

## Gruppene

*ALLE TIDER ER LOKALE*

### Gruppe A

----

----

----

----

----

----

----

### Gruppe B

----

----

----

----

----

----

----

### Gruppe C

----

----

----

----

----

----

## Kvartfinaler

----

----

----

## Semifinaler

----

## Bronsefinale

## Finale

## Toppscorere

## Eksterne lenker
* Copa América 2007 - copaamerica.com
* Conmebol: Copa América 2007 – conmebol.com
Super Smash Bros. (videospill)

***Super Smash Bros.*** (大乱闘スマッシュブラザーズ * Dairantō Sumasshu Burazāzu*) er et slåssespill utviklet av HAL Laboratory og utgitt av Nintendo til Nintendo 64. Det ble først lansert i Japan 21. januar 1999, 26. april 1999 i Nord-Amerika, og 19. november 1999 i Europa. Spillet kunne også kjøpes og spilles via Virtual Console på Wii når Wii Shop Channel var i drift (den stengte 1. februar 2019).

Spillere er i stand til å velge mellom opptil tolv rollefigurer (fire av dem må låses opp) fra forskjellige spill i Nintendos historie, som for eksempel Mario, Link, Pikachu og Kirby.

*Super Smash Bros.* er det første spillet i *Super Smash Bros.*-serien.  Det ble fulgt av det svært suksessfulle *[[Super Smash Bros. Melee]]* til Nintendo GameCube og *[[Super Smash Bros. Brawl]]* til Wii. I 2014 kom også et *Super Smash Bros.*-spill til Nintendo 3DS og Wii U.

## Rolleliste (stemmer)
* Jeff Manning: Annonsør
* Ryo Horikawa: Captain Falcon
* Nobuyuki Hiyama: Link
* Kazumi Totaka: Yoshi
* Makiko Ōmoto: Kirby, Ness
* Shinobu Satouchi: Fox
* Ikue Ōtani: Pikachu
* Rachael Lillis: Jigglypuff
* Mika Kanai: Purin
* Charles Martinet: Luigi, Mario

## Referanser


## Eksterne lenker
*
Fylkesvei 2624

**Fylkesvei 2624** går mellom Langrusten og Storødegård i Sel kommune.

Frem til 2019 hadde veien betegnelsen fylkesvei 440 (Oppland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Ronald McDonald Hus

**Ronald McDonald Hus** er hus som finansieres av bidrag fra McDonald’s kunder for å gi alvorlig syke barn og deres familier en mulighet til å bo nær sykehuset under behandlingsperioden. Der skal de kunne leve et «normalt» familieliv under oppholdet.

## Om husene
Husene, som bl.a. finnes på ulike plasser i Sverige, er organisert av Ronald McDonald Barnfond og finansieres av McDonald's kunder og drives i veldedighet.

Det første Ronald McDonald-huset i Norden ble åpnet i 1993, ved Karolinska universitetssykehus i Huddinge, Flemingsberg, sørvest for Stockholm og har plass til 14 familier.
Det finnes også hus i Göteborg med plass til 25 familier og i Lund med plass til 16 familier.

I Norge skal det, ifølge planene, stå klart et Ronald McDonald Hus på Rikshospitalet en gang i løpet av sommeren 2008.

## Formål
Formålet med huset er at syke barn og deres familier kan bo nær sykehuset. Hvis barn er alvorlig syke, kan familiene få bo gratis i noen av disse husene for å få være i nærheten av barnet/barna. Dette er grunnprinsippet. Husene er veldig «livlige» og de innehar en rekke ulike rom, kjøkken, bad og diverse andre rom. Husene er ment å ligge nærmere enn 100 meter fra sykehuset for å gjøre det så lettvint som mulig å få besøkt barna.

## Eksterne lenker
* Ronald McDonald House Charities
* Ronald McDonald Hus Norge
We Are The Ark

***We Are The Ark*** er debutalbumet til den svenske glamrockgruppen The Ark. Platen ble gitt ut høsten 2000.

## Sporliste
#«Hey Modern Days» – 3:50
#«Echo Chamber» – 3:39 (singel)
#«Joy Surrender» – 3:57 (singel)
#«It Takes a Fool to Remain Sane» – 4:12 (singel)
#«Ain't Too Proud to Bow» – 3:34
#«Bottleneck Barbiturate» – 4:59
#«Let Your Body Decide» – 3:16 (singel)
#«Patchouli» – 2:38
#«This Sad Bouquet» – 5:06
#«Angelheads» – 3:23
#«Laurel Wreath» – 3:46
#«You, Who Stole My Solitude» – 5:04

## Eksterne lenker
*
ISO 3166-2:NR

**ISO 3166-2:NR** er Naurus del av ISO 3166-2, som er del av ISO 3166-standarden utgitt av International Organization for Standardization, som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.

For Nauru er det definert koder for 14 distrikter.

Hver kode består av to deler, atskilt av en bindestrek. Første del er , ISO 3166-1 alfa-2-koden for Nauru. Andre del er to sifre (–).

## Nåværende koder

## Endringer
Følgende endringer i Naurus oppslag har blitt kunngjort i nyhetsbrev fra ISO 3166/MA siden ISO 3166-2 først ble utgitt i 1998:

## Se også
* Naurus administrative områder

## Eksterne lenker
* Districts of Nauru, Statoids.com
Big Mac

**Big Mac** er en av McDonald’s mest kjente hamburgere. Den ble introdusert i 1968 og består av et tredelt hamburgerbrød med sesam, herav 28 gram salat, Big Mac-saus med syltede agurker, 3½ gram frysetørket løk og to hamburgere med 100 gram storfekjøtt.

Hamburgeren inngår som en del av McDonald's' kjerneprodukter. Hamburgeren Big Mac er så kjent og utbredt at det politisk-økonomiske tidsskriftet The Economist har brukt den som referanseobjekt for en internasjonal prisindeks, Big Mac index.

Innholdet i en Big Mac varierer i henhold til lokale tradisjoner. I India serveres den eksempelvis med en kyllinghamburger for å unngå problemer med de herskende religioner, hinduisme og islam, og i de arabiske landene (eksempelvis Saudi-Arabia), hvor den finnes, er kjøttet «kontrollsjekket iht. halal». Også næringsinnholdet varierer, for mens amerikanerne (i USA) får  kilojoule ut av en Big Mac, så får de i Danmark kun  kJ, i Norge .

## Referanser


## Eksterne lenker
* Næringsverdier for den norske varianten av Big Mac
* The Big Mac Index
Quarter Pounder

**Quarter Pounder** er en av McDonald’s hamburgere. Den består av et todelt hamburgerbrød med sesamfrø, sennep, ketchup, grovhakket løk, sylteagurk og en 113 gram stor hamburger av 100 % storfekjøtt.

Navnet kommer av vekten på hamburgeren som svarer til et kvart pund. I noen sydeuropeiske land kalles Quarter Pounder for Royal.

Burgeren inngår som en del av McDonald’s kjerneprodukter.

## Eksterne lenker
*
Fridtjof Heyerdahl

**Fridtjof Heyerdahl** (født 4. juni 1879 i Kristiania, død 27. september 1970) var en norsk elektroingeniør og direktør. Han var president for Norges Røde Kors under annen verdenskrig. Fornavnet blir også skrevet Fritjof. 

## Familie og bakgrunn
Fridtjof Heyerdahl var sønn av sivilingeniør og agent Halvor Emil Heyerdahl og hustru Constance Alma Hedrich (datter av Heinrich-Carl Hedrich), og nevø av komponisten Anders Heyerdahl. Han ble gift 1906 med Borghild Strugstad, datter av forsvarsminister og generalmajor Oscar Sigvard Julius Strugstad.
:''Se ellers Heyerdahl for mer om farsslekta
## Liv og virke
Heyerdahl fikk Examen Artium i 1898, og diplomeksamen fra Technische Hochschule i Darmstadt i 1903. I årene 1903–06 var han ansatt i ingeniørfirmaet Heyerdahl & Co., og fra 1906 var han overingeniør hos N/A Siemens-Schuckert. Fra 1914 var han direktør samme sted. Etterhvert ble bedriften hetende Norsk Siemens A/S.

Heyerdahl var formann både i Bærumsbanens direksjon, og i direksjonen hos Kristiania Elektriske Sporvei. Han var også dommer i Arbeidsretten.

I krigsårene 1940-45 var Fridtjof Heyerdahl president i Norges Røde Kors. Med sin mangeårige kontakt med tysk industri nøt han stor tillit hos tyske myndigheter. Organisasjonen opplevde en enorm økning i medlemsmassen i tiden under Heyerdahls ledelse. Han arbeidet tett med det tyske Røde Kors, men hadde et mer anstrengt forhold til NS og Innenriksdepartementet. Fridtjof Heyerdahl ble æresmedlem i Røde Kors i 1949.

## Kilder
* Artikkel hos NorgesLexi https://web.archive.org/web/20070522111759/http://www.norgeslexi.com/krigslex/n/n3.html
* Hvem er hvem, 1934, utg av Hj. Steenstrup, H. Aschehoug & Co., Oslo
* Norske ingeniører og arkitekter: Kort oversigt over Den norske ingeniørforenings og Norske arkitekters landsforbunds historie, samt biografiske oplysninger om de to organisationers nulevende medlemmer med portrætter / redigert av Eiliv Fougner – 1916, Kristiania, Abel
České Budějovice

**České Budějovice** (tysk: *Budweis*) er hovedstaden i regionen Syd-Böhmen i Tsjekkia. Byen ble grunnlagt i 1265 av Přemysl Ottokar II. Den er blant annet kjent for bryggeriet *Budějovický Budvar* som ble grunnlagt i 1895 og lager ølmerket Budweiser Budvar. Dette er det eneste nasjonalt eide bryggeriet i Tsjekkia. Bryggeritradisjonen i byen har røtter tilbake til slutten av 1700-tallet.

Jernbanen til Linz i Østerrike (drevet med hestekraft) var den nest eldste på det europeiske kontinentet og ble konstruert av Franz Anton Ritter von Gerstner i perioden 1824-1832.

## Referanser


## Eksterne lenker
*
Den hvite fabrikk

**Den hvite fabrikk** (polsk *Biała Fabryka*) er navnet på Ludwik Geyers bygning ved Piotrkowska-gaten 282 i Łódź.

Fabrikken er et kompleks av klassisistiske bygninger og en av de eldste severdigheter innen industriell arkitektur i Polen. Den ble bygd i årene 1835&ndash;1837 av Ludwik Geyer. Komplekset huset blant annet Łódź’ første mekaniske spinneri og veveri så vel som byens første pipe, og var i sin tid en av de mest moderne fabrikkene i Europa. Den var en selvtilstrekkelig bedrift som kunne drive alle trinn i bomullsproduksjonen. Den hadde ved siden av spinneriet og veveriet også et trykkeri og fargeri. 

Geyer kjøpte fabrikkmaskinene hos datidens fremste produsent, brødrene Cockerill i Belgia. Blant disse var Polen og Russlands første dampmaskin, som ble tatt i bruk i 1839. 

Fabrikken har tre etasjer, og formen er inspirert av engelske fabrikkbygninger fra epoken. Den er gipset og malt hvit, i motsetning til de fleste andre fabrikker i Łódź, som er etterlatt i rød murstein. I dag huser bygningen Det sentrale tekstilmuseum.

## Eksterne lenker
* Tekstilmuseets hjemmeside
Estadio Polideportivo de Pueblo Nuevo

**Estadio Polideportivo de Pueblo Nuevo** er et flerbruksstadion i San Cristóbal i Venezuela. Stadionet er mest brukt til fotballkamper og er hjemmebanen til Deportivo Táchira Fútbol Club. Stadionet har en kapasitet på 42&nbsp;500 og er en av stdionene som skal bli brukt i Copa América 2007.

## Kamper i Copa América 2007

* Gruppespill, 26. juni 2007:   2&ndash;2  
* Gruppespill, 30. juni 2007:   0&ndash;1  
* Gruppespill, 30. juli 2007:   2&ndash;0  
* Kvartfinale, 7. juli 2007:   1&ndash;4
Big Tasty

***Big Tasty*** er en hamburger som produseres og selges av restaurantkjeden McDonald’s. Den ble utviklet for å konkurrere med Burger Kings *[[Whopper (Burger King)|Whopper]]*-hamburger.

Burgeren ble satt på menyen samtidig som McDonald’s innførte sitt *[[I’m Lovin’ It]]*-slagord i 2003. Big Tasty var lenge McDonald’s' største burger på den permanente menyen, men ble fjernet fra menyen i januar 2023. 

Den består av et todelt hamburgerbrød med sesamfrø, samt Big Tasty Sauce (majonesbasert saus med grillsmak), 7 gram grovhakket løk, 28 gram grovhakket salat, 2 tomatskiver, 3 skiver emmentaler-ost og en 150g stor hamburger. Burgeren er 850 kcal.

## Referanser


## Eksterne lenker
*
Ronald McDonald

**Ronald McDonald** er en maskot som ble skapt i 1963 for å gjøre reklame for McDonald’s. Avbildet som en vennligsinnet klovn som bor sammen med en mengde hamburger-relaterte vesen har han vært veldig fremgangsrik i å selge produkter for selskapet, fremfor alt Happy Meal sammen med flere andre maskoter som Grimace, Hamburglar, Birdie the Early Bird, og The Fry Kids.

Ifølge den amerikanske boken *Fast Food Nation* kjenner 96 % av amerikanske skolebarn igjen maskoten, bare julenissen hadde en høyere gjenkjenningsfaktor.

Mange McDonald's-restauranter har statuer av klovnen i menneskelig størrelse, som oftest stående i entréen for å ønske besøkende velkommen eller sittende på en benk, slik at barn kan sette seg ved siden av ham eller på fanget hans.

Det finnes et antall personer som jobber heltid med å, i kostyme, opptre som Ronald McDonald på sykehus og lignende steder. Man har også sponset Ronald McDonald-hus hvor foreldre kan overnatte mens deres barn mottar medisinsk behandling på et nærliggende sykehus.

I sin første TV-opptreden i 1963, ble McDonald spilt av Willard Scott.

Hundrevis av personer opptrer som Ronald McDonald i restauranter og på diverse arrangement, men det antas at kun en skuespiller av gangen spiller maskoten i nasjonale fjernsynsreklamer. Dette er en oversikt over disse primære Ronald-skuespillerne:

* Willard Scott (1963–1965)
* Bev Bergeron (1966–1968)
* George Voorhis (1968–1988)
* Ray Rayner (1968–1969)
* King Moody (1975–1984)
* Squire Fridell (1984–1991)
* Jack Doepke (1990–1995)
* Joe Maggard (1995–2007)
* Brad Lennon (2007–d.d.)

## Eksterne lenker
*
Teatr Wielki

**Teatr Wielki** kan referere til:

* Teatr Wielki i Warszawa 
* Teatr Wielki i Łódź 
* Teatr Wielki i Poznań
Estadio Metropolitano de Mérida

**Estadio Metropolitano de Mérida** er et flerbruksstadion i Mérida, Venezuela. Stadionet blir mest brukt til fotballkamper og hjemmebanen til Estudiantes de Mérida FC. Stadionet har en kapasitet på 42&nbsp;500 og ble brukt i Copa América 2007.

## Kamper Copa América 2007

*Gruppespill, 26. juni 2007:   0&ndash;3  
*Gruppespill, 3. juli 2007:   0&ndash;1  
*Gruppespill, 3. juli 2007:   0&ndash;0  

## Referanser
Jubalon

**Jubalon** er Onkel Skrues halvbror, som er en figur laget av William Van Horn.
Han opptrer veldig sjelden, men i nyere tid kan vi finne ham i noen historier i Donald Duck & Co. Jubalon er halvbror til onkel Skrue etter at hans skotske far Fergus McDuck hadde et kortvarig forhold til Jubalons mor etter at Skrues mor gikk bort.  

## Eksterne lenker
* Jubalon Inducks
Den bolivarianske revolusjonen

**Den bolivariske revolusjonen** er betegnelsen på den endringsprosessen som har funnet sted i Venezuela siden Hugo Chávez første gang ble valgt til president i 1998. Den har sitt navn etter Simón Bolívar. Hovedprinsippene bak revolusjonen er:

* Anti-imperialisme
* Deltakende demokrati
* Selvberging
* Patriotisme
* Jevnere fordeling
* Kamp mot korrupsjon

Siden revolusjonen først ble lansert har den stadig blitt mer radikalisert, og Chávez omtalte den som en sosialistisk prosess.
Leskovac

**Leskovac** (serbisk: Лесковац) er en by og kommune i det sørvestlige Serbia. Kommunen har 162&nbsp;000 innbyggere (2002) og byen har 95&nbsp;000 innbyggere (2002). Kommunens areal er 1&nbsp;025 km².

## Eksterne lenker
*
Jagodina

**Jagodina** (serbisk : Јагодина, ) er en by som ligger ved elven Belica i det sentrale Serbia, 136 km sør for Beograd. Byen er også senter for distriktet Pomoravlje i Serbia.

Byen ble først nevnt i 1399 som Jagodna. Navnet *Jagodina* betyr «Jordbærby». Fra 1946 til 1992 ble byen kalt «Svetozarevo» (Светозарево) etter en serbisk sosialist fra 1800-tallet ved navn Svetozar Marković. Da serberne gjorde opprør mot den osmanske undertrykkelsen gjennom flere århundrer ble Jagodina åsted for flere harde kamper gitt byens strategiske betydning sentralt i Serbia. Etter osmanenes nederlag og ny etablering av Kongedømmet Serbia fikk Jagodina en periode av industriell og sivil blomstring. Etter den andre verdenskrig ble byen tungt industrialisert og gikk gjennom en periode av planlagt utvidelse og vekst innenfor det kommunistiske Jugoslavia.

## Eksterne lenker
*
Just Lippe

**Just Ebbesen von der Lippe** (født 13. januar 1904 i Bergen, død 24. mars 1978), best kjent som *Just Lippe*, var en norsk politiker (Norges Kommunistiske Parti) og journalist. Han ble med i Det norske Arbeiderpartis ungdomsforbund i 1921 og fulgte NKP ved splittelsen i 1923.

I 1925 ble han valgt inn i ledelsen for Norges Kommunistiske Ungdomsforbund. Han var formann for forbundet mellom 1927 og 1928, og satt i ledelsen frem til 1929. Fra 1928 var han også medlem av eksekutivkomiteen til den kommunistiske ungdomsinternasjonalen. Midt på 1920-tallet var han også redaktør i NKUs avis *[[Klassekampen (1909–1940)|Klassekampen]]*.

I forbindelse med at Peder Furubotn ble erstattet av Henry Wilhelm Kristiansen som partiformann i 1930 ble Lippe utpekt til faglig ansvarlig i partiet. Samme år reiste han til Moskva for å undervise ved Lenin-skolen, men havnet etter hvert i unåde og ble sendt til Vladivostok. Han fungerte også i perioder som korrespondent for *[[Arbeideren]]*. Da han noen år senere kom hjem ble han valgt inn i partiets sentralstyre.

I august 1941 flyktet Lippe til Sverige. Her satt han internert sammen med en rekke andre kommunister, både norske og svenske, i ett og et halvt år, før han fikk reise til England, hvor han ble kaptein i de norske styrkene. Dette førte til rykter om at han var blitt agent for engelske Secret Intelligence Service, noe det ikke er funnet belegg for senere. I forbindelse med den sovjetiske innmarsjen i Finnmark fungerte Lippe som tolk for de sovjetiske styrkene.

Etter krigen jobbet han i *[[Friheten]]*, og han spilte en sentral rolle i forbindelse med Furubotn-oppgjøret i 1949 og igjen i Vogt-oppgjøret i 1967. I 1951 ble han igjen valgt inn i partiledelsen, og senere var han også partisekretær. Etter Josef Stalins død i 1953 deltok Just Lippe i et «minnemøte for Stalin» i Folkets hus, der han var hovedtaler.

I 1963 sto Lippe som forfatter for NKPs offisielle historieverk fra stiftelsen av Arbeiderpartiet i 1887 til angrepet på Norge i 1940.

Lippe var gift med motstandskvinnen og overrettssakføreren Asvor Ottesen.

## Bibliografi
* *Norges Kommunistiske Partis historie - bind 1*, NKP, Oslo 1963

## Referanser
Talagi lufthavn

**Talagi lufthavn** (russisk: **Аэропорт Талаги**) (IATA: **ARH**, ICAO: **ULAA**) er en flyplass som ligger 11 km utenfor Arkhangelsk i Russland. I 2001 hadde flyplassen 105 797 passasjerer og betjente 921 tonn last.

## Ruter og selskaper
*Nordavia (Amderma, Anapa, Apatity, Kotlas, Leshukonskoye, Mezen, Moskva-Sheremetyevo, Naryan-Mar, Murmansk, Petrozavodsk, St. Petersburg, Sochi, Solovetsky, Tromsø, Usinsk)
*Rossiya (St. Petersburg)
*UTAir (St. Petersburg, Moskva)
*Avianova (St. Petersburg, Moskva)

## Transport
### Buss
Buss #12 går til sentrum hver time mellom 06 – 19 og koster 15 rubel.

### Taxi
Det står drosjer utenfor terminalen og en tur til sentrum koster ca. 200 rubel.

## Referanser
Michael Lebowitz

**Michael Lebowitz** (1937–2023) var en amerikansk marxistisk økonom. Han er født og vokste opp i USA. Etter å ha studert i hjemlandet fikk han i 1965 en undervisningsstilling ved Simon Fraser University i Vancouver i Canada, der han er professor emeritus. Han var også medlem av det sosialdemokratiske partiet New Democratic Party og satt en periode i partiledelsen før han meldte seg ut grunnet oppgitthet over det ensidige fokuset på parlamentarisk arbeid. De siste årene har han bodd i Venezuela, der han er en aktiv deltaker i den bolivariske revolusjonen.

Hans mest kjente verk er *Beyond Capital*, som kom i 1992 og i en ny revidert utgave i 2003. For 2003-utgaven ble Lebowitz også tildelt Isaac and Tamara Deutscher Memorial Prize for 2004. I 2006 kom boka *Socialism: Build it now*, som året etter kom i norsk utgave under tittelen *Sosialisme skapes ikke i himmelen*.

Michael Lebowitz er far til forfatteren Rachel Lebowitz.

## Referanser
Polideportivo Cachamay

**Polideportivo Cachamay** er et flerbruksstadion i Ciudad Guayana, Venezuela. Stadionet er mest brukt til fotballkamper og er hjemmebanen til Atlético Club Mineros de Guayana. Kapasiteten er på 41&nbsp;100. Stadionet skal bli brukt under Copa América 2007.

## Kamper i Copa América 2007

* Gruppespill, 27. juni 2007:   2&ndash;3  
* Gruppespill, 27. juni 2007:   0&ndash;2  
* Semifinale, 11. juli 2007:   0&ndash;3  

## Referanser
Ivar Digernes

**Ivar Digernes** (født 29. april 1904 på Digernes i Ørsta, død 8. februar 1958 i Oslo) var en norsk politiker (Norges Kommunistiske Parti), oversetter og pressemann. 

Digernes var en av få medlemmer av Mot Dag som ble værende i NKP etter at organisasjonene skilte lag i 1929.Digernes flyttet til Kristiania for å studere i 1923 og sluttet seg der til Mot Dag. Etter blant et år som redaksjonssekretær i *[[Rjukan Arbeiderblad]]* under Jacob Friis' ledelse og virke som lærer i Bergen. Kort tid etter at han var blitt med i NKP startet han i 1927 et niårig opphold i Sovjetunionen. Her var hovedbeskjeftigelsen hans å arbeide med oversettelser av Lenins verker til norsk og generelt arbeid i det statlige sovjetiske forlaget for fremmedspråk. Han møtte også Nordahl Grieg under hans opphold i Moskva i 1933.  I 1930 giftet han seg med russiske Tatjana Nesterova, som han fikk tre barn med. 

I 1936–37 arbeidet Digernes nært med Nordahl Grieg som redaksjonssekretær i Veien Frem. I 1939 flyttet han til Narvik for å arbeide som adjunkt. Under annen verdenskrig oppholdt han seg mesteparten av tiden i Sverige, og etter krigen begynte han som journalist i *[[Friheten]]*, en stilling han hadde til sin død. Han var også bidragsyter til tidsskriftene *[[Fossegrimen (tidsskrift)]]* og *Ringen*. I sine siste år var han også engasjert som oversetter for den sovjetiske ambassaden.

## Referanser


## Eksterne lenker
* Om Ivar Digernes, fra NKP Midt-Norge
Klimameldingen

**Klimameldingen**, St.meld. nr. 21 (2011–2012) *Norsk klimapolitikk* ble avgitt 25. april 2012. 

Den avløser St.meld. nr. 34 (2006–2007) *Norsk klimapolitikk* fra 22. juni 2007, og som den gamle legger den føringer for norske regjeringens klimatiltak i dette århundre for å tilfredsstille Kyoto-avtalen og redusere utslippet av CO2 (karbondioksid)og andre klimagasser.
Stoltenberg-regjeringen la fram begge klimameldingene. De inneholder sektorvise planer for redusert utslipp av CO2 i Norge og i den første klimameldingen fremfor alt kjøp av klimakvoter i utlandet, noe som vakte sterk kritikk fra miljøvernhold, blant annet for å ha vært for langsiktig og ikke berøre petroleumsindustrien i tilstrekkelig grad. I den nye meldingen (St.m. 21) legges det opp til at 2/3 av Norges klimakutt skal tas nasjonalt.

Meldingen må ses i sammenheng med klimaforliket. Det legges opp til å kutte utslipp av klimagasser (målt som CO2-ekvivalenter) med 30 % innen 2020, med 1990 som referanseår, med ytterligere 10 % om mange nok andre land legger seg på tilsvarende mål.  Norge skal bli karbonnøytralt innen 2050, om en får en "ambisiøs internasjonal klimaavtale på plass" innen 2030.

## Sektorer for miljøtiltak
* Petroleum og energi
* Transport
* Industri
* Primærnæringer
* Avfall

## Eksterne lenker
* St.meld. nr. 21 (2011–2012) – Norsk klimapolitikk
* Klimaforliket vedtatt
* St.meld. nr. 34 (2006–2007) – Norsk klimapolitikk
* Miljøstatus i Norge: Mål og nøkkeltall for klima
Det estiske senterpartiet

**Det estiske senterpartiet** (estisk: *Eesti Keskerakond*) er et politisk parti i Estland. Det er et sentrum–venstreparti med sosialliberale og populistiske trekk. Historisk har partiet vært Det estiske reformpartiets motpol i estisk politikk.

## Historie
Partiet ble stiftet like etter Estlands selvstendighet i 1991, for en stor del av medlemmer fra Folkefronten. Partiet het i begynnelsen Det estiske folkets senterparti, men skiftet navn til Det estiske senterpartiet i 1993. Det fantes også et mindre, «landsbygdas senterparti» som gikk opp i Det sosialdemokratiske partiet. Senterpartiet har siden vært utsatt for flere splittelser og avskallinger, ettersom partisystemet i Estland har tatt form.

Partiet sier selv at det har som mål at det blir dannet en sterk middelklasse i Estland. Partiet regner seg selv til den liberale partifamilien og ble medlem av Alliansen av liberale og demokrater for Europa i 2003. Det ble imidlertid avvist som medlem av Den liberale internasjonale i 2001. Partiet er også beslektet med de nordiske senterpartiene, noe som vises i navn og symbolbruk, men partiet henvender seg ikke spesielt til velgere på landsbygda. Det estiske senterpartiet var imot EU-medlemskap i 2004, men har senere forlatt sin EU-skepsis og gått inn for å utvide samarbeidet.

Partiet har stått sterkt hos den etnisk russiske minoriteten i Estland. Partiet sterke mann fra partidannelsen like etter Sovjetunionens fall i 1991 og frem til 2016, Edgar Savisaar, knyttet det også til det regjerende partiet i Russland, Forent Russland. Savisaars politiske linje har blitt beskrevet som både populistisk og autoritær. Etter utskiftninger i partiets lederskap i 2016 ble politikken moderert, og samarbeidet med Forent Russland er «hvilende».

Partileder Jüri Ratas var Estlands statsminister fra 2016 til 2021, som den første fra sitt parti siden Edgar Savisaars overgangsregjering.

I 2023 ble Tallinns borgermester Mihhail Kõlvart fra partiets russiskvennlige fløy valgt til ny partileder. Jüri Ratas og mange av hans støttespillere forlot så partiet. I april 2024 mistet partiet borgermestervervet i Tallinn, da Kõlvart ble felt ved et mistillitsvotum.

## Partiledere
*Edgar Savisaar 1991–2016
*Jüri Ratas 2016–2023
*Mihhail Kõlvart 2023–d.d.

## Valghistorikk

## Referanser


## Eksterne lenker
* 
*
Centerpartiet

**Centerpartiet** er et svensk politisk parti. Ideologisk regner Centerpartiet seg som et grønt sosialliberalt parti. Partiet er medlem av Alliance of Liberals and Democrats for Europe Party og Den liberale internasjonale. Det deltok i ALDE-gruppen i Europaparlamentet som i 2019 ble erstattet av gruppen Forny Europa.

## Historikk
Historisk har Centerpartiet blitt regnet som søsterpartiet til det norske Senterpartiet. Som det norske partiet har det sitt opprinnelse i bondeorganisasjoner, og het *Bondeförbundet* fra stiftelsen i 1913 fram til 1957. Partiet hadde en storhetstid i 1970-årene - det var det nest største partiet i Sverige ved riksdagsvalgene fra 1968 til 1976. Fra 1976 gikk oppslutningen nedover ved hvert riksdagsvalg fram til 1998. Etter dette ble det gjort et stort arbeid for å snu denne utviklingen. Etter valget i 2002 konkluderte partiet med at folk hadde et uklart bilde av hva Centerpartiet sto for, og at det var imot utvikling og framskritt. Som en konsekvens satt partiet seg som mål å bli oppfattet som "moderne, positivt, entydig og utfordrende." Den nye strategien har hatt en viss suksess, med økt oppslutning ved riksdagsvalgene i 2002 og 2006. Det har blant annet fått stadig flere velgere i byene.

Ved riksdagsvalget i 2006 ble partiet det tredje største partiet, med 7,9 % av stemmene og 27 representanter i Riksdagen (av 349). Fra 2006 til 2014 var partiet med i den borgerlige koalisjonsregjeringen, Fredrik Reinfeldts regjering. Etter 2018 støttet partiet regjeringen utgått av Socialdemokraterna og Miljöpartiet de gröna.

I den siste tiden har avstanden til det norske Senterpartiet økt. Det svenske Centerpartiet er for eksempel positive til EU, sier ja til en felles EU-grunnlov og ønsker et føderalt Europa. Det var likevel mot svensk deltagelse i den monetære unionen (euro-sona). I likhet med det norske Senterpartiet har det svenske en sterk distriktsprofil, men det ønsker frihandel som et middel for å hjelpe fattige land ut av fattigdommen, istedenfor tollmurer. På 2000-tallet har partiet gått inn for føderalisme, både på europeisk og nasjonalt nivå. Etter å ha samarbeid med sosialdemokratene tidligere stod partiet klart på den borgerlige siden frem til valget i 2018, hvor de igjen støttet venstresiden. Centerpartiet har definert seg som et sosialliberalt parti, og er medlem i Det europeiske liberale, demokratiske og reformpartiet. Derfor blir partiet nå også regnet som et søsterparti til det norske Venstre.

## Oppslutning ved riksdagsvalg (''Bondeförbundet'' fram til 1957)

## Søsterpartier
* Norge: Senterpartiet / Venstre
* Finland: Centern
* Åland: Centern
* Island: Framsóknarflokkurinn
* Polen: Polskie Stronnictwo Ludowe

## Referanser


## Eksterne lenker
* 
*
Amatøren (bok)

***Amatøren*** er en roman fra 1977 av den norske forfatteren Lars Saabye Christensen. Dette var Christensens debutroman.

Boken omhandler Christian Humles liv som student i Sogn studentby og på Blindern, Universitetet i Oslo; han beskrives som «klønete og tafatt», og er den første av forfatterens «portretter av forsakte og kompleksfylte antihelter som snubler seg gjennom livet».

## Referanser
Norges Skaal

**«Norges Skaal»**, bedre kjent under sin førstelinje «For Norge, Kiempers Fødeland», er en drikkevise som ble skrevet i 1771 av senere biskop Johan Nordahl Brun (1745–1816).

Innholdet ble oppfattet som et opprør mot kongemakten i helstaten Danmark-Norge i så stor grad at den ble beslaglagt da den ble forsøkt trykket i 1772. Først i 1782 ble sangen etter mangt å dømme trykket og utgitt første gang, i Trondhjem. Daværende rektor ved katedralskolen oppfattet Nordahl Brun som en rebell, og forsøkte å kjøpe opp alle eksemplarene for å hindre spredning.

Senere diktet Nordahl Brun sangen om og gjorde den til et uttrykk for kongetroskap. Han skrev for eksempel linjer som disse: «Nej den skal ej i Norge boe / Som ej er Ven og Konge troe», men denne omskrevende versjonen har ikke overlevd.

## Status som nasjonalsang først på 1800-tallet

«Norges Skaal» ble tidlig populær, og mange kunne den utenat. Den ble ofte sunget i selskaper. Under nasjonsbyggingsperioden på 1800-tallet fikk den en uoffisiell status som Norges nasjonalsang; Henrik Wergeland kalte sangen «en norsk marseillaise», og brukte versemålet i flere tekster som kunne synges til samme melodi; blant annet fedrelandssangene «Det er min Sjel en frydfuld Trang» og «Vi ere en Nation vi med». Sistnevnte er den første norske fedrelandssang skrevet med tanke på barn. Teksten legges i barnemunn og fører en slags 'dialog' med Bruns vise. Barna synger om fedreland og frihet, og understreker at de slett ikke er kjemper, kun «en Alen lange». Til gjengjeld er de mange, ja, utgjør en egen nasjon som elsker sitt vakre fedreland og vil ta vare på dets frihet.

Som nasjonalsang ble Norges Skaal avløst av Henrik Anker Bjerregaards «Sønner af Norge», også kalt Norges «kronede nasjonalsang», inntil folket selv tok Bjørnsons «Ja, vi elsker» til sitt hjerte og gjorde den til Norges nasjonalsang.

## Teksten på ''Norges Skaal''

::*For [[Norge]], [[Kjempe|Kjæmpe]]rs Fødeland,*
::*Vi denne Skaal vil tømme,*
::*Og naar vi først faae Blod paa Tand,*
::*Vi sødt om [[Frihet|Frihed]] drømme;*
::*Dog vaagne vi vel op engang*
::*Og bryde Lænker, Baand og Tvang;*
::*For Norge, Kjæmpers Fødeland,*
::*Vi denne Skaal udtømme!*

::*Hver tapper Helt, blandt Klipper fød,*
::*Vi drikke vil til Ære;*
::*Hver ærlig [[Norsk]], som Lænker brød,*
::*Skal evig elsket være!*
::*Den vrede Livvagts Vaabenbrag*
::*Forklarer trolig [[Nordmenn|Nordmænds]] Sag.*
::*Hver ærlig Norsk, blandt Klipper fød,*
::*Vi drikke nu til Ære! *

::*En Skaal for Dig, min kjække Ven,*
::*Og for de norske Piger!*
::*Og har Du en, saa Skaal for den!*
::*Og Skam faae den, som sviger!*
::*Og Skam faae den, som elsker Tvang*
::*Og hader Piger, Viin og Sang!*
::*En Skaal for Dig min kjække Ven,*
::*Og for de norske Piger! *

::*Og nok en Skaal for Norges Fjeld,*
::*For Klipper, Snee og Bakker!*
::*Hør [[Dovre]]s Echo raabe: «Held!»*
::*For Skaalen tre Gang takker.*
::*Ja tre Gang tre skal alle Fjeld*
::*For Norges Sønner raabe Held;*
::*Endnu en Skaal for Dig mit Fjeld,*
::*For Klipper, Snee og Bakker*

## Innspillinger

## Referanser
Serial Copy Management System

**Serial Copy Management System**, eller **SCMS** er et DRM-system utviklet spesielt for DAT-formatet. Systemet setter en bit i alle kopier, som bestemmer om kopien tillater videre kopiering eller ikke. Originalen har normalt ikke kopirestriksjoner, fordi den grunnleggende tanken bak er å hindre *serie*kopiering, og ikke *enkelt*kopiering. Systemet er også tatt i bruk på MiniDisc- og DCC-spillere og -opptakere.

## Historie
Da Sony utviklet DAT-formatet på 1980-tallet responderte musikkbransjen, med RIAA i spissen, med å kjempe mot lanseringen av DAT-kompatible avspillere og opptakere. Bransjen fryktet at muligheten for å kunne lage perfekte kopier uten kvalitetstap ville føre til økt privat kopiering, med påfølgende nedgang i musikksalget, og tapte inntekter for produsentene. RIAA forsøkte i første omgang å stanse lanseringen av DAT-opptakere ved å lobbyere mot Kongressen, og argumenterte bl.a. med at hjemmekopiering med kassetter allerede påførte bransjen 1,5 mrd dollar i tapte inntekter i året. Organisasjonen fulgte opp med å foreslå flere lover der alle opptakere skulle utstyres med et kopibeskyttelsessystem, som hindret ulovlig kopiering dersom produsenten ikke ønsket det. Lovforslaget om å gjøre et slikt system påbudt ble kraftig motarbeidet av en rekke grupper, organisasjoner og artister, og ble aldri vedtatt.

Etter dette truet RIAA med å saksøke alle som innførte DAT-opptakere til USA, og det var heller ingen som gjorde det i denne perioden. Rundt 1990 begynte RIAA å lete etter et akseptabelt kompromiss med elektronikkforhandlere, og i 1992 resulterte dette i loven the Audio Home Recording Act. Denne stadfestet at blanke digitale media skulle skattlegges, og inntektene skulle gå til RIAA. I tillegg skulle det nye DRM-systemet SCMS bli innført. SCMS fikk en blandet mottakelse, og fikk bl.a. det mindre flatterende kallenavnet «scums» av brukere.

## Tekniske detaljer
SCMS benytter seg av en bit i metadataen, og innstillingen på denne biten er utslagsgivende for hva slags kopibeskyttelse innholdet har. Det er tre innstillinger: 00 (kopiering tillatt), 11 (én kopiering tillatt) og 10 (kopiering forbudt). En kopi av innhold merket med 00 vil også merkes med 00, som tillater ytterligere kopiering. En kopi av innhold merket med 11 vil merkes med 10, og forhindre ytterligere kopiering.

## Referanser